ይኹን'ምበር፡ ሓላፊ ዓቃቢ ሕጊ ኮሚሽን ስነ ምግባርን ጸረ ግዕዝይናን ዝነበረ ኣቶ ዮውሃንስ ወልደገብርኤል፡ ዓቃቢ ሕጊ ፌደራል ዝወስዶ ዘሎ ስጉምቲ ንሓደ ብሄር ዘተኮረ'ዩ ኢሉ ኣይኣምንን። ብልሽውና ኮነ ጥሕሰት ሰብኣዊ መሰላት ስልጣን መንግስቲ ተጠቒምካ ዝፍጸሙ ገበናት ምኻኖም ዝገልጽ ኣቶ ዮውሃንስ፡ ኩል ግዘ ፖለቲካዊ መልክዕ ከምዝሕዙ የስምረሉ። "ኣብታ ሃገር ዘሎ ፖለቲካ ዓርሱ ፖለቲካ ዓሌትን ቀቢላን ብምኻኑ፡ ምንጪ ብልሽውና'ዩ። ስለዝኾነ ሕዚ ዘሎ ስሩዕ ከይዲ ሕግን ፍትሕን ናብ ሓደ ብሄር ዘነጻጸረ'ዩ እንተተብሃለ ኣይገርምን። ምኽንያቱ እቲ ሃገራዊ ፖለቲካ፡ መለለይኡን ባህሪኡን እናፈለየ ዘጥቅዕ እዩ" ይብል። ኢትዮጵያ ካብ ሕሉፍ ስርዓታት ጀሚራ፡ ብርክት ዝበሉ ውልቀ ሰባት ብብልሽውናን ጥሕሰት ሰብኣዊ መሰላትን ተሓተትቲ ንምግባር ትንቀሳቐስ'ኳ እንተነበረት ሕግን ፖለቲካን ዘይፈለዩ ብምንባሮም ግና፡ ውጽኢታዊ ከምዘይነበሩ ይገልጽ ኣቶ ዮውሃንስ። "ኣብዛ ሃገር ዝካየድ ወፍሪ ጸረ ግዕዝይና ዕውት ኮይኑ ኣይፈልጥን። እቲ ናይ ሕዚ ኣብ ስልጣን ኣብ ዘለው ንጡፋትን ፖለቲካ እታ ሃገር ኣብ ዘሰጉሙን ሰባት ዝካየድ ዘሎ መርመራ ብምኻኑ ግን ዝተፈላለየ ትርጓመ ብሄር ክወሃቦ ትሰምዕ" ድማ ይብሎ። ሚንስቴር ትምህርቲ ኢትዮጵያ ተምሃሮ ነናብ ዝተመደብሉ ክኸዱ ሓቢሩ "ሕዚ ኣብ ኢትዮጵያ መንግስቲ ኣሎ ንምባል ኣይከኣልን" ጃዋር መሓመድ "ዓዲ ኣብ ቀራና መገዲ እያ ዘላ"፡ ጄነራል ፃድቃን ገብረትንሳኤ ተወለድቲ ትግራይ ኣብ ወሳኒ ፖለቲካዊ ቦታ ኣብ ዝነበርሉ እዋን ዝተኸሰሱ ከም በዓል ስየ ኣብርሃ ብኣብነት ዘልዕል በዓል ሞያ ሕጊ ኣቶ ዮውሃንስ ወልደገብርኤል፡ 'ሽዑ ንምንታይ ህዝቢ ትግራይ ተጠቒዑ ዘይተብሃለ?'
